五月十有八夜與審知同宿塔山次審知韻
作者：趙蕃
朝代：宋

paragraphs: 初期半山來，已止輒復上。
山遊更同君，兼取魚熊掌。
向來觀極南，屢作此山想。
那知有今日，談笑得縱賞。
謝公彼何人，詩聲擅霄壤。
得非山川行，於以助其長。
逐人易浮沈，與物多俯仰。
政當恨未立，安曰悟已往。
蕭蕭煙雲變，浩浩風雨響。
世豈乏此觀，身由居蒼莽。